ming030890/wiki-yue-high-quality huggingface dataset:
自動化技術

自動化技術（Automation）係指交由一個控制系統（多數靠電腦控制）去主責處理工作嘅技術，可以慳返大量勞工，又大幅減低人為出錯嘅機會。
自動存檔

自動存檔（autosave）係遊戲機制一種，指一隻電子遊戲嘅程式會定時定候自動做存檔，唔使玩家嗌。
自動槍械

自動槍械（automatic firearm）泛指唔使手動操作供應子彈就可以持續係噉射子彈嘅槍械。
自動升級

自動升級（粵拼：zi6 dung6 sing1 kap1）、又叫自動升班（zi6 dung6 sing1 baan1）即係就算學生啲成績差或者周時曠課，下個學年都照升級。自動升級做功課係麻煩啲嘅。有啲國家畀人自動升級，有啲國家逼人自動升級，又有啲國家唔畀人自動升級。
自動完成

自動完成（粵拼：zi6 dung6 jyun4 sing4；英文：autocomplete）係好多文字編輯器都有嘅功能，指估計用家跟住想打啲乜。
例如源碼編輯器嘅自動完成功能噉，會畀用家齋靠撳一兩個掣就即刻打段碼出嚟；好似下圖幅 gif 噉，用家淨係打咗 Conso，個編輯器經已估佢想打 Console 同相關嘅陳述式，仲畀佢有得打打吓直接叫個編輯器出其中一段陳述式。
絕色武器

絕色武器（英文名：Naked Soldier）係2012年上映嘅動作港產片，由麥子善執導，洪金寶、謝婷婷同安志杰主演。

故事簡介
國際刑警龍志強（洪金寶 飾）因破獲大販毒集團幾億毒品交易，被販毒集團報復，請咗玫瑰夫人（陳雅倫 飾）嘅殺手集團喺美國殺龍志強全家。龍志強最終身還，玫瑰夫人捉走咗龍志強嘅八歲女Phoenix，將佢洗腦，並同另外七男女訓練成超級殺手。十五年後，七名超級殺手開始執行任務，代號「絕色武器」，七人各有偽造嘅平民身份，分別隱藏喺洛杉磯、香港、台灣、東京等各大城市，而隱藏喺台灣一大學內就係Phoenix（謝婷婷 飾）。而龍志強亦重投國際刑警，佢哋更懷疑「絕色武器」就係玫瑰夫人集團嘅死灰復燃。
絕食

絕食係唔食嘢去抗議示威，可能變成自殺。
絕食係人同動物都會有，人絕食為政治抗爭或者減肥，動物絕食多數係為咗想死。
絕種

度度鳥（上圖）係成日畀人喺書度引用近代絕種嘅例子 。
Dilophosaurus：絕咗種嘅恐龍
絕種（粵拼：zyut6 zung2），喺生物學同生態學上，即係呢個品種淨返最後嗰隻都死埋。簡單啲嚟講，即係呢個品種全部死晒。連人養嘅都冇剩，唔再存在。
但係因為一個物種 / 品種嘅生活範圍好大，幾時話呢隻物種絕種係好難，好似 Takahē 呢隻嘢，唔見咗一輪又出現返。物種響一種特別環境裏面演化、適應，環境變咗，絕種喇。一般一個物種出現大約一千萬年就絕種架喇 ，啲所謂「活化石」係就由佢出現到，到今時今日都無絕種、死唔去嘅物種；好似鱷魚、龜咁，每一千種只得一種係咁好彩。
喺人類未出現之前，絕種嘅速度係平穩嘅，大絶種事件（massive extinction）好少有嘅，呢隻絕種喺化石記錄度總共搵倒六大次。十萬年前（大蓋呢個時候人類開始多同埋惡起嚟）絕種嘅速度係前所未有加快。有專家估計，而家一半嘅物種到咗2100年會絕種。

IUCN red list
絕種：EX（Extinction），係響 IUCN red list 修定嘅生物「瀕危指標」之中最差嘅情況。
絕緣體

絕緣體（粵拼：zyut6 jyun4 tai2，英文：Insulator）係一種唔畀電荷流動嘅嘢，佢嘅作用係分開唔同嘅導電體，唔畀電流流過。
神奇機器競技場 捉馬騮終極熱戰

神奇機器競技場 捉馬騮終極熱戰（英文：Ape Escape: Pumped & Primed），係由索尼互動娛樂開發嘅派對遊戲，2004年推出。
神奈川縣

神奈川縣（日文：神奈川県）係日本本州嘅其中一個縣，喺東京灣，鄰近東京都。
佢嘅人口係全日本第二多，僅次於東京都。佢嘅主要城市有橫濱市、川崎市。而呢個縣嘅政廳係橫濱市。
神奈延年

神奈延年（日文：神奈 延年／かんな のぶとし Kanna Nobutoshi，1968年6月10號—）係日本男配音員、旁白、演員、歌手，響東京都品川區出世，原名林延年（日文：はやし のぶとしHayashi Nobutoshi），依家隸屬青二Production。
代表作有《新世紀超時空要塞》嘅熱氣·巴薩拉、《火影忍者》嘅藥師兜同埋《Fate/stay night》嘅Lancer。
神奈川

神奈川宿場，舊陣時日本東海道五十三次宿場之一。
神奈川町，喺神奈川縣嘅橘樹郡
神奈川府，明治時代嘅神奈川府，家下神奈川縣嘅前身
神奈川湊，中世紀時代東京灣裏頭嘅舊碼頭。當代橫濱港嘅前身
神奈川村，喺以前鳥取縣嘅日野郡，而家叫江府町。
神奈川 (小行星)，日本人發現嘅小行星
神奈川 (姓氏)，日本人嘅姓
神奇百草遊

《神奇百草遊》（英文：The Tale Of Chinese Medicine）係香港電視廣播有限公司後期製作嘅外購資訊節目，原版由中國上海文化廣播影視集團製作，介紹唔同中草藥點樣生長、採集同埋煉製，香港版旁白係陸浩明。
節目頭5集喺2016年12月11號到2017年1月8號香港時間逢禮拜日19:30到20:00喺翡翠台播；第6集喺2019年3月31號香港時間禮拜日23:00到23:30喺翡翠台播。
神奇道

神奇道（Magic Road）係香港一條行車馬路，響大嶼山東北（荃灣區）竹篙灣，由竹篙灣公路、欣澳道開始，去到香港迪士尼樂園酒店，2.4公里長。呢條路係香港迪士尼樂園度假區最主要嘅路。
神奇旅俠

《神奇旅俠》（英文：Beautivels）係香港奇妙電視有限公司製作嘅旅遊節目，由鄭希怡、Amanda S.、鄭融、梁諾妍同周智慧主持。節目由2020年7月12號到10月4號，逢禮拜日 20:30－21:25，喺香港開電視首播。節目主持會各自遊歷同介紹一個城市。

節目調動
2020年9月13號：由於改播特備節目《舊歡如夢 譚炳文》，本節目暫停播映。
羅榮桓

羅榮桓（1902年11月26號—1963年12月16號），原名羅慎鎮，字雅懷，係中華人民共和國元帥，湖南衡山人。
羅欣羚

羅欣羚（英文：Lydia Law，1992年4月30號—）係香港無綫電視前女藝員。佢讀過玫瑰崗學校，喺2009年英皇新秀歌唱大賽打到入8強，之後參加第24期無綫電視藝員訓練班，入咗娛樂圈，拍過一啲電視劇以及做主持工作。佢之前同男藝員潘宗揚傳過緋聞。
羅森

羅森（Rawson）係阿根廷朱拔省嘅首府，人口2.6萬。
羅正杰

羅正杰，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅森海姆

建議羅森海姆按照原文發音改名做羅燊咸。 請睇下相關討論同提議緊嘅相關指引。
羅森海姆
羅森海姆（德文：Rosenheim）係德國一個城市，喺拜仁，人口約莫6萬。
羅比·堅尼

羅比·堅尼係一位速度同技術兼備嘅進攻型球員，佢嘅招牌慶祝動作，例如打關斗同機關槍掃射，亦都深入人心。
興義

興義係中國貴州黔西南下轄嘅一個縣級市，有2911平方公里咁大。
興華街西遊樂場

興華街西遊樂場，香港公園之一，遊樂場之一，喺九龍長沙灣，興華街西五號，近屋苑宇晴軒、碧海藍天，英文叫Hing Wah Street West Playground。行政上歸深水埗區。設施有七人足球場，為人造草球場。開朝八晚十一。
興縣

興縣係中國山西呂梁一個縣，總面積3167平方公里，人口28萬。
興義萬峰林機場

興義萬峰林機場（粵音：hing1 ji6 maan6 fung1 lam4 gei1 coeng4）係喺中國貴州嘅一個機場，喺2004年嗰陣起好兼且開放畀人用嚟搭飛機。
興芳路

興芳路，香港一路，喺新界葵涌，行政上歸葵青區。佢顧名思義，由葵興去到葵芳，途徑葵興邨同葵芳邨。但唔止咁少，佢北起葵涌中心、過葵興地鐵站，過林士德體育館，過葵涌運動場同新都會廣場，到葵青交匯處止，大致上一直綫咁走，北向南走，稍為偏西。
興芳路有好多路口，北向南數，近葵涌中心，同葵興路交界，近興芳路花園，同大窩口道交界。過咗花園，同葵益道交界。過興芳路遊樂場，同榮芳路交界。過京寶大廈，同智芳街交界。不過智芳街只行人。近葵涌廣場，同葵富路交界。近新都會廣場，同興寧路交界。過葵青劇院，同葵福路交界。到葵青交匯處，同荃灣路、葵青路交界。
入葵興地鐵站嘅車，都由興芳路入，葵興路出。

文
英文寫做Hing Fong Road。
22°21′32″N 114°07′38″E﻿ / ﻿22.358783°N 114.127125°E﻿ / 22.358783; 114.127125
興華街西

興華街西（英文：Hing Wah Street West），係香港九龍長沙灣嘅一條馬路，由通州街同興華街交界開始，去到昂船路同貨櫃碼頭南路交界。
興華街

興華街（英文：Hing Wah Street），係香港九龍長沙灣嘅一條馬路，由保安道開始，去到通州街同興華街西交界。
網頁瀏覽史

網頁瀏覽史（英文：Web browsing history）係指記住一位用家瀏覽過咩網頁嘅列表；廿一世紀初嘅主流網頁瀏覽器冚唪唥都會記住呢張表。呢種表可以俾用家攞嚟搵返自己想去返（但可能唔記得咗個網址）嘅網頁度。
網頁寄存服務

網頁寄存服務（英語：Web hosting service）係利用電腦數據中心入面嘅儲存裝置，提供畀用戶嘅免費同收費服務。有時叫網頁代管服務或者係網頁托管服務。佢主要嘅目的即係將網站上頭嘅資料，備份於電腦伺服器之中。其中包括雲端電郵伺服器、虛擬主機代管，同埋IP地址等多種出租項目。
網頁瀏覽器

網頁瀏覽器（簡稱瀏覽器）係一種顯示網頁伺服器或者檔案系統內嘅文件（通常係HTML網頁），同埋畀使用者同呢啲文件互動嘅軟件。常見嘅網頁瀏覽器包括Internet Explorer、Firefox、Safari、Chrome同Opera等等。
網頁設計

網頁設計（粵拼：mong5 jip6 cit3 gai3；英文：web design）係指設計同維持網頁嘅工作同相關技能。
網頁設計涉及創造同維護網站要用到嘅工作。做網頁設計需要設計用家介面、搜尋器同埋相關嘅軟件。
網頁開發就係指實際落手落腳整個網站出嚟擺去互聯網度或者俾內聯網用，途中會用到好多架生（詳情可以睇吓標記語言同網頁開發工具）。喺廿一世紀初，網頁設計同網頁開發係頗有影響力嘅工作，唔少企業都會請有呢方面專業知識嘅人幫手整佢哋嘅網站。
網頁開發

網頁開發（英文：web development）泛指製作網站嘅工作。
網頁標準色

網頁標準色係喺互聯網表示各種顏色嘅方法。源於主要用喺 Unix 嘅 X 視窗系統，顏色可以用井號加三啤兩個位嘅十六進制冧巴嚟表示，部分經常用嘅顏色仲可以用英文嚟表示，例如：「blue」、「red」等等，爾啲英文名都係源自 X 入面一個叫 rgb.txt 嘅系統設定檔入面畀嘅名。
網龍網絡

網龍網絡有限公司（英文：NetDragon Websoft Inc.，港交所：777）喺1999年成立，係中國一間網絡遊戲開發兼運營商，總部位於中國福建省福州市，喺當地叫做福建網龍計算機網絡信息技術有限公司 。網龍公司主要開發、運營大型網絡遊戲，2006年推出咗大型網絡遊戲《魔域》，又同育碧（Ubisoft）等公司進行合作。目前網龍有自己研發嘅遊戲引擎，亦引進咗UNREAL 3 ENGINE。
2007年11月，網龍網絡喺香港創業板上市，當時股份代碼為8288.HK，而去到2009年6月24號，網龍網絡就轉至香港交易所主板掛牌 。
網頁開發工具

網頁開發工具（英文：web development tools，devtools）係指一啲整嚟幫手做網頁開發、但唔係攞嚟創建網站嘅架生。
例如有啲軟件會有功能俾用家開個網頁嘅源碼嚟睇，又或者係會俾用家睇個網頁喺開嗰陣攞咗咩數據（呃人嘅網站好多時都會攞一啲唔應該攞嘅數據）－呢啲功能唔會創建網站，但可以支援製作網站嘅工作。
群交

群交（長稱：群體性交）即係多於兩人嘅性交。因為進行群交嘅人有多啲性伴侶，所以傳染性接觸傳染疾病嘅風險特別高。名詞3P、4P、5P……個數目指明參與者有幾多。
群舞

群舞（group dance）係指三個或者以上嘅人一齊跳舞，相對於一個人跳（獨舞）或者兩個人拍檔跳（拍檔舞）。好多民俗舞傳統上都係設嚟做群舞嘅，用嚟俾一大班人聚埋一齊跳。
群島

群島（又寫成羣島），亦叫列島、列嶼，係指由好多個島串埋一列嘅地形。
世界上主要群島有馬來群島、西印度群島、日本列島、不列顛群島等。
群育學校

群育學校（粵拼：kwan4 juk6 hok6 haau6；英文：Schools for Social Development）係香港一類特殊學校，主要服務有情緒同行為問題嘅學生，入學途徑一般需要由教育局嘅「中央統籌轉介系統」做轉介。

日間學位
適合入讀群育學校日間學位嘅學生可能喺以下方面出現同遇到問題：
學校
唔遵守學校紀律，就算接受咗輔導之後仍然多次犯校規，例如打交同埋/或者破壞課室秩序，以致嚴重影響老師上堂。
夾埋其他同學觸犯校規。
公然反抗同侮辱校方。
屋企
同父母關係惡劣。父母未能夠有效管教，或者同仔女經常有衝突。
經常好夜都唔返屋企，並間中離家出走。
經常同兄弟姊妹嗌交同打交。
個人/社交
行為魯莽衝動，例如發脾氣、毀壞其他人嘅嘢或公物等。
對其他人同埋/或者自己做出暴力同侵犯行為（例如輕微自殘行為）。
自制能力薄弱，喺社交場合好多時都做出破壞秩序同滋擾嘅行為。
參與不良分子嘅活動，並因此逃學同埋/或者做出犯法嘅行為。

院舍服務
學生除咗出現以上問題之外，如果有以下情況，就應該需要院舍服務：
屋企
屋企照顧嚴重唔足夠、學生得唔到父母嘅接納或者懷疑受到虐待。
個人/社交
活躍喺不良分子嘅活動，除非轉換環境以接受密集嘅生活技能訓練同受督導嘅日常照顧，唔係嘅話就會難以擺脫次文化嘅不良影響。

院舍課餘照顧服務
院舍課餘照顧服務係學生入住院舍前嘅一項緩衝、過渡同另類措施，切合日間缺乏家人照顧而有情緒同行為問題嘅男生嘅需要。

短期適應課程
一啲適合接受群育學校/院舍服務嘅學生，因為種種原因唔願意長期轉讀群育學校，又或者預期佢哋嘅問題可以喺接受服務之後嘅短期內得到改善，就可選擇入讀短期適應課程 。呢項服務一般為期三個月至一年，學生原先就讀嘅普通學校會保留佢哋嘅學籍，當呢啲學生喺群育學校/院舍完成短期適應課程而行為有改善嘅時候，就可以返去原校讀書。
群動

實驗表明咗，上述嘅法則能夠令到一大群個體就算冇中央指揮都做到有組織性嘅移動；群動演算法喺動物學上可以攞嚟模擬雀鳥同魚等嘅大規模群體移動。
群英大街

群英大街（粵拼：kwan4 jing1 daai6 gaai1）係中國廣東省廣州市嘅一條內街，喺白雲區三元里村入面。成條街道係東西走向，西邊從三元里大道開始，一直向東去到機場路嗰頭。

簡況
全長280米，闊5米，1車道。

來由
内文：三元里人民抗英鬥爭事件
呢條馬路喺1841年嗰陣，由於英國佬入侵咗廣州，喺三元里嗰度發生咗單流血衝突案，結果三元里村啲人為咗保衛好個廣州，就整咗個團隊將個英國軍隊玩死嗮。為咗紀念呢單嘢，所以呢條街就改咗名嗌「群英大街」囉。

特色
呢度入面係一個三元里村嘅城中村地區，入面有好多矮嘅屋仔響度。雖然話呢條村凈係得1條車道，但佢係雙行線嘅。而呢個村係唔畀大貨車入去嘅。呢條馬路主要係人流同單車、殘疾人摩托車同電單車比較多，而機動車就比較少。
群落棲息地

群落棲息地（粵拼：kwan4 lok6 cai1 sik1 dei6，英文：Biotope），係一個環境條件統一嘅特定區域，提供一個地方畀某啲特定嘅動植物群落生活。
管事

管事，管總務嘅人，見於宮庭、有錢人家宅第，或者商行等地方。
香港立法會亦有管事，會議期間，負責遞信息同招待，以及會議同社交準備事宜，英文稱之為Steward。
管家

管家係一份工。工作內容係一個人被請來提供專業嘅居家照顧及服務。為方便就近照顧僱主，相當程度嘅管家會同佢僱主住喺一處或鄰近地方。受工作性質影響，管家同僱主容易產生一種家人嘅親密關係。簡單來講，即係日久生情。
管城

管城係中國河南鄭州一個回族區，總面積148平方公里，人口65萬。
管叔鮮

管叔鮮（粵拼：gun2 suk1 sin1，？—前1039年），姓姬名鮮（粵拼：gei1 sin1）。係周文王三子，周武王嘅細佬。佢喺三監之亂時反抗周公，被殺。

背景
周武王十二年（西元前1045年），商朝滅亡。佢由武王分封於管（家下河南省鄭州市老城區），主要目的即係負責監管殷商時期嘅先民。武王死咗之後由年幼嘅成王繼位，以周公代理攝政。就似係咁，佢同細佬蔡叔、霍叔同紂王個仔武庚發兵叛變；而且以「清君側」之名意欲聲討周公，史稱「三監之亂」。
管工

管工，工職一種，係管住工人，睇晒工人做嘢，見於地盤同工廠。
英文叫foreman或者oversees。有時直音叫科文。
管惟炎

管惟炎（1928年8月18號—2003年3月20號）係中國物理學家，江蘇如東人。

生平
1980年，管惟炎轉為中國科學院正式研究員，同年當選中科院院士。
1984年9月至1985年4月，管係中國科學技術大學代理校長，1985年4月正式接替嚴濟慈成為第3任校長，做到1987年1月12號。同佢拍檔管理學校嘅第一副校長係方勵之（1984年9月17號至1987年1月12號在任）。
管後來由中華民國行政院國家科學委員會延攬到臺灣，做國立清華大學物理系教授。2003年3月20號，管惟炎喺臺灣臺中市出車禍過身，享年74歲。
老婆餅

老婆餅又叫冬蓉酥，係一款發源於廣東嘅傳統餅食，喺香港、臺灣同中國大陸都可以搵到。老婆餅係圓形嘅，表面係一層酥皮，裏面嘅餡係冬瓜蓉。

起源傳說
古時一對窮苦夫婦，老婆將冬瓜整成茸做餡整成圓形嘅餅，跟住老公拎去街市度賣，大受歡迎。老公就叫呢種餅做「老婆餅」。
從前，有個老婆嘅老爺有病不過冇錢醫病，自願賣身做奴；深愛老婆嘅老公為咗贖返老婆，努力研發咗一種美味可口嘅餅，而且靠住賣餅嘅錢將老婆贖返來；於是，後來嘅人就將呢種餅叫做老婆餅。
由廣州蓮香樓首創，早年蓮香樓請咗一位來自潮州嘅點心師傅，佢將老婆喺家鄉自製嘅冬瓜餅帶畀酒樓其他師傅去試，其他師傅覺得好食，於是蓮香樓就將佢改良之後推出；由於呢個係潮州師傅嘅老婆製作，就將佢改名做「老婆餅」。
老少女

老少女，攝於香港漫畫星光大道。
老少女係香港漫畫家Stella So筆下嘅一個漫畫人物。
老少女係香港女性漫畫《老少女基地》嘅主角，年齡係少女同熟女之間，個人都幾dry，因為一直都遇唔到啱嘅單身男仔。
老師話

老師話（英文：Simon Says）係種一大班人玩嘅集體遊戲，主要係考驗玩家聽清楚指令。
玩法係由一個人做「老師」（英文叫「Simon」，亦可以用其他稱呼代表，同玩家夾好就得），佢會講出唔同指令，當指令開頭有講「老師話」（英文「Simon Says」），玩家要跟住指令做，否則就輸；當指令開頭冇講「老師話」，玩家就要忽略個指令，否則就輸。
老媽宮粽球

老媽宮粽球係潮汕傳統小食。
老媽宮粽球以糯米為主料。款式有甜、鹹雙烹餡料。甜餡有綠豆沙、烏豆沙、水晶餡。鹹餡以經腌製嘅南乳五花肉、香菇、蝦米、臘腸、風栗、蓮子等原料製成。
老屈

老屈，或就咁屈，書面叫誣衊、誣告，係種唔道德甚至犯法嘅行為，通常指故意將一個無犯過事嘅人話佢犯咗事，影響對方聲譽，甚至令對方坐冤枉監。
老少平安

老少平安（粵拼：lou5 siu2*3 ping4 on1）係一味傳統廣府菜，做法係將豆腐、鯪魚肉加少少豬肉攪爛，之後同雞蛋撈勻（想濃味啲可以再落埋蝦米粒同冬菇粒），灑上蔥粒，再將佢蒸熟。皆因易入口，啱晒老人家同細路仔食，所以叫「老少平安」。
藤森特赦風波

藤森特赦風波係指秘魯前總統藤森被總統庫琴斯基特赦之後發生嘅一連串事件。

背景
2017年12月21號，涉及貪污指控嘅庫琴斯基月中面對藤森個女藤森慶子領導嘅反對黨人民力量黨發起彈劾動議，戲劇性噉，最後人民力量黨入面藤森個仔藤森健次領導嘅派系有十個議員最後投咗棄權票，令庫琴斯基避過落台一劫。
2017年12月23號，七十九歲嘅藤森因為侵犯人權同貪污等罪名原本要服刑到九十三歲，但係佢因為血壓低同心跳唔正常緊急送院。
2017年12月24號，秘魯總統庫琴斯基突然宣布以人道理由特赦藤森，外界質疑一切都係政治交易。

後續
2017年12月25號聖誕節，響秘魯首都利馬，數以百計民眾唔係同屋企人或朋友慶祝，而係上街示威，抗議前總統藤森攞到特赦。示威者舉起聲稱係藤森主政期間被殺嘅人啲相響市中心遊行，期間防暴警察阻止示威者前進，雙方衝突，警察施放催淚氣體驅散人群。全國多處亦有反對特赦藤森嘅示威，估計最少五千人上街。而藤森個仔健次響社交網絡發放片段，話好開心同爸爸一齊過一個自由嘅快樂聖誕。而庫琴斯基政府內部亦好多不滿特赦藤森嘅聲音，消息話，副人權部長辭職以示抗議，三名執政黨議員亦退黨。
2017年12月27號，攞到特赦嘅秘魯前總統藤森響社交網站發布影片，話對執政期間嘅所作所為感到後悔，請求人民原諒。又感謝總統庫琴斯基嘅特赦，話完全支持對方呼籲國家和解，暗示自己唔會再涉足政治。
2018年1月18號晏晝，教宗方濟各去到秘魯首都利馬，除了會同庫琴斯基見面之外，亦會探吓土著，希望搵返重建受性醜聞拖累嘅教會聲譽，而秘魯總統庫琴斯基就希望藉住教宗嚟到令國家返翻和平同對話嘅軌道。不過響教宗到秘魯之前嘅幾粒鐘，南部有一間一百年歷史嘅小教堂遇襲，大門有燒過嘅痕迹。

分析
上任一年幾嘅庫琴斯基已經多次遇到反對派嘅彈劾壓力，民望又跌到唔夠兩成，特赦藤森將佢捲入新一場政治風暴，地位勢將會更加難保。有評論形容今次特赦係藤森家族內鬥同回朝戲碼嘅序幕，藤森家族嘅內鬥亦趨向白熱化。四十二歲嘅慶子兩次參選總統失敗，野心未減，相信佢會喺2021年再接再厲。37歲嘅健次近年亦轉趨高調，今次被視為阿爸獲釋嘅最大「功臣」，得到藤森支持者歡心，有利從政前路，係事件中嘅最大贏家。
藤田俊哉

藤田俊哉（1971年10月4號—）係日本足球員，司職中場，曾經喺1995～2005年間爲日本足球代表隊出場24次，入咗3球。
藤澤

藤澤係日本神奈川縣一市，人口約莫42萬。
維基同享有多媒體嘅嘢：Fujisawa, Kanagawa
喺開放街圖（Open Street Map）嘅藤澤地圖。
藤澤典隆

藤澤典隆（1988年8月23號—）係日本足球員，司職中場，效力FC琉球。
藤牌

藤牌，又寫籐牌，藤造嘅盾。籐質輕，唔同天候都用得，所以舊日爲兵士所護身。可以擋刀槍。不過就頂唔到火器。

文
英文叫rattan shield。
藤沼拓夢

藤沼拓夢（1997年6月14號—）係日本足球員，司職前鋒。
藤牧祥吾

藤牧祥吾（1989年6月13號—）係日本足球員，司職後衞，效力過甲府風林，藤枝MYFC，及鳥取飛翔。
藤球

藤球就係噉嘅款。
細路踢緊藤球
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
藤球係一種喺東南亞好興嘅運動，亦都喺1990年開始，成爲亞運會嘅比賽項目之一。比賽用嘅波通常係一個用籐做嘅黃色嘅空心波。佢嘅玩法同排球好似，不過淨係可以用腳、大髀、膝頭掂波、控波，所以有人話佢係「用腳踢嘅排球」。
15世紀，馬剌呷一帶嘅人興起呢項運動，而家泰國、緬甸、菲律賓、馬來西亞、柬埔寨、老撾、印尼呢啲國嘅人好鍾意玩。
聖誕禮物

聖誕禮物（Christmas gift / Christmas present）係傳統上啲人喺聖誕節嗰陣會送俾親人同朋友嘅禮物。
聖誕甲蟲

聖誕甲蟲（英文：Christmas beetle；學名：Anoplognathus）係一個屬嘅澳洲甲蟲，包含 35 個物種。
呢種甲蟲喺近聖誕嗰陣成日出現，而且佢哋啲色水鮮艷俾人覺得有節慶氣氛，所以就俾人改咗個名叫「聖誕甲蟲」。
聖誕老人

聖誕老人係神話人物，出自歐洲，流行自西方文化。傳說佢會喺聖誕節前，送禮物畀細路仔。坊間流傳話佢住喺北極，坐飛天鹿車，由煙通爬入屋內，放禮物入隻襪，對大襪就係叫做聖誕襪。
聖誕老人嘅原型嚟自4世紀基督教聖人聖尼古拉。

第啲語言嘅名稱
英文聖誕老人叫Santa Claus。
西灣河母嬰健康院

西灣河母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺西灣河太康街，西灣河健康中心入便，英文叫Sai Wan Ho Maternal and Child Health Centre。行政上歸東區。開禮拜一到五，禮拜六開每月第二同第四個，公眾假期唔開。歸衞生署管。
西灣山

西灣山（Sai Wan Shan）係香港嘅山，海拔高314米，喺西貢區，附近範圍劃咗入西貢東郊野公園。
西灣河

從香港海防博物館望向筲箕灣同埋西灣河新填海區。圖中可以見到嘉亨灣、逸濤灣同埋鯉景灣
西灣河（粵拼：sai1 waan1 ho4*2；英文：Sai Wan Ho）係香港香港島一地，喺鰂魚涌東面，筲箕灣西面。
西灣河站

西灣河站（粵拼：sai1 waan1 ho2 zaam6（「河」讀「ho2」）；英文：Sai Wan Ho Station）係港鐵港島綫嘅一個鐵路車站，喺香港東區西灣河筲箕灣道地底，上下層夾埋有2個側式月台，並裝咗月台幕門。

車站大堂
西灣河站設有一個車站大堂，成個大堂喺西灣河文娛中心地底。大堂內設有升降機往返月台，並有扶手電梯往返出口及月台。

車站商店及自助服務
西灣河站嘅車站商店數目唔多，設有4個商店，包括7-Eleven便利店、鴻福堂健康快線、美心西餅及快圖美畀乘客買嘢同及曬相。此外，該站內設有恒生銀行及中銀香港嘅自動櫃員機畀乘客提款，並有自動售賣機畀乘客買嘢飲。

車站月台
西灣河站係一個地底車站，設有兩個側式月台，並設有月台幕門。由於車站月台係彎嘅，因此月台同車間嘅空隙比較大。

利用狀況
西灣河站啟用初期，當時由於附近只有欣景花園等屋苑，所以用呢個站嘅人流較少。但隨住蘇豪東、香港電影資料館同海天廣場等相繼落成，令呢個站嘅人流有所上升。

車站歷史
喺1970年代設計港島綫嘅走線時，西灣河站原本定線喺較近山腰嘅西灣河街地底，不過最終定位喺筲箕灣道而家嘅位置，以配合1980年代初東區嘅大型填海工程。該站喺1985年5月31號啟用。
喺2008年，本站月台牆壁下嘅紙皮石進行咗重鋪工程。
B出口（2013年4月）
往柴灣嘅方向一號月台（2014年4月）
西灣河站一號月台（2014年4月）
往上環方向嘅二號月台（2014年4月）
連接月台同大堂嘅扶手電梯（2014年7月）
A出口（2019年1月）
往柴灣嘅一號月台（2020年3月）
往堅尼地城方向嘅二號月台（2020年3月）

軼事
2021年香港立法會選舉期間，民建聯香港島東選區候選人梁熙喺選舉論壇入面表示爭取喺西灣河起地鐵站，但唔知佢係指爭取重建現有嘅西灣河站，抑或係喺區內起新嘅地鐵站，被質疑搞錯西灣河同小西灣。
西灣河文娛中心

西灣河文娛中心（Sai Wan Ho Civic Centre）喺香港西灣河，係個文娛中心，即係社區藝術場地。原本係市政局起，家下係康文署管。
文娛中心有三層，二樓係文娛廳同音樂練習室，一樓係劇院，地下係美術室兩個同城市電腦售票網
西灣河文娛中心響正港鐵港島綫西灣河站上便。
西灣河示威者中槍案

西灣河示威者中槍案係2019年11月11號香港一單槍擊案，喺雙十一三罷期間，一個手無寸鐵廿一歲男仔喺西灣河接近一位警員關家榮嗰陣俾對方一槍打爆個男仔（周柏均）嘅右腹，傷及肝腎，傷勢一度危殆。
呢次槍擊，係2019年咁多示威抗議以嚟，繼10月1號曾志健中槍案之後，第二次有人俾實彈射中。
2020年，關家榮兩個囡俾人發覺去咗英國讀書，話晒佢兩個女讀書嘅錢係透過佢老豆喺香港人身上攞嘅，而英國係民主國家收留咗關家榮一家都唔知頭唔知路，所以俾人嘈[未記出處或冇根據]。
興華邨

興華邨係香港一個公共屋邨，位於東區柴灣，分做興華（一）邨同埋興華（二）邨。
興華（一）邨喺柴灣環翠道11號，總共有3座樓，1999年入伙；而興華（二）邨喺環翠道18號，一共有7座樓，1976年入伙。

史
興華（一）邨前身係徙置區，叫做興華新區，喺1971年落成。喺1974年，房委會改晒興華（一）邨啲樓嘅名，直到1995年清拆重建。重建後嘅興翠樓，原本打算當居屋咁賣，名為興翠苑，但係政府停售居屋政策，房委會決定將興翠苑改做公屋用途，樓宇名稱亦將「苑」字改番做「樓」字。
興華（二）邨就喺1976年落成。嗰年2月1號由於愛秩序灣旁嘅木屋區，有接近3,000人受災，政府為咗儘早安置災民，興華（二）邨嘅豐興樓同裕興樓都提早六個禮拜落成。
興賓

興賓係中國廣西來賓一區，面積4404平方公里，人口100萬。
興華邨一號遊樂場

興華邨一號遊樂場（英文：Hing Wah Estate Playground No.1）係香港一公園同遊樂場，喺柴灣興華邨，行政上歸東區。設施有硬地球場同七人足球場。
自我報告研究

自我報告研究（self-report study）係指靠人類受試者向研究者報告自己嘅行為嚟做嘅研究，通常係心理學同社科領域先會做嘅。例如一個社會學研究者想研究一個人每個禮拜花幾多時間上網會點影響佢嘅社交生活，佢要量度每個受試者「每個禮拜花幾多時間上網」，就靠問受試者估計自己平均每個禮拜花幾多時間上網。自我報告研究嘅效度受到唔少學者爭議。
自我意識

自我意識（英文：self-awareness）係一種狀態，指一個個體意識到自己係同第啲個體以及環境分離嘅一件物體。
响廿一世紀初嘅動物行為學上，要測試一隻動物有冇自我意識，最常見嘅做法係睇吓佢識唔識得喺鏡入面認得自己（鏡測試）－如果佢有「自己」嘅概念，噉佢理應會能夠（例如）喺塊鏡入面睇到自己頭頂上面有笪污漕嘢，並且郁手清理笪嘢；根據呢個測試，絕大多數嘅動物物種都冇自我意識，而人同黑猩猩係少數嘅例外。
自我組織

自我組織（英文：self-organization）喺社會科學等領域上係指一個系統嘅組成元件地區性嘅互動，引致整體上顯示出運作規律。
自我肯定

自我肯定（粵拼：zi6 ngo5 hang2 ding6；英文：self-esteem）係指一個人對自己嘅價值同能力嘅信念。自我肯定高嘅人傾向覺得自己有價值同埋會相信自己嘅能力。
自我實現預言

自我實現預言（又叫自我應驗預言、自證預言），係指預言能夠喚起後續行為，並且令有關行為由本來係錯誤概念變成正確，由美國社會學家Robert King Merton提出。
吸引力法則被睇成係自我實現預言其中一種。
自我批評

自我批評（self-criticism）係指一個個體評價自己嘅過程，好多時涉及佢諗吓自己有冇咩不足之處。
自我數

自我數也叫哥倫比亞數，系喺畀定進制中，唔得由任何一個整數加上呢個整數嘅各位數字和生成嘅數，稱之為自我數。例如：21唔系自我數，因為21可以由整數15和15嘅各位數字1,5生成，即21＝15＋1＋5。20唔得滿足上述條件，所以佢系自我數。1949年印度數學家D.R. Kaprekar第一次描述呢種數。
開始嘅幾個十進制自我數系：
1, 3, 5, 7, 9, 20, 31, 42, 53, 64, 75, 86, 97, 108, 110, 121, 132, 143, 154, 165, 176, 187, 198, 209, 211, 222, 233, 244, 255, 266, 277, 288, 299, 310, 312, 323, 334, 345, 356, 367, 378, 389, 400, 411, 413, 424, 435, 446, 457, 468, 479, 490, 501, 512, 514, 525（OEIS數列A003052）
一般嘅，喺偶數為底嘅進制中，所有小於呢個偶數嘅奇數都系自我數，因為呢個進制中所有嘅奇數加上1結果都系偶數。喺奇數為底嘅進制中，所有嘅奇數都系自我數。
下面嘅線性遞推關系式生成十進制嘅自我數：[示例請求]
其中C1 = 9
喺二進制中
j表示呢個數嘅位數。我哋可以生成一個喺以b為底嘅進制中生成自我數嘅線性遞推關系式。
其中 C1 = b - 1適用於偶數為底嘅進制中， C1 = b - 2適用於奇數為底進制中。
呢個線性遞推關系式嘅存在講明喺任意數為底嘅進制中自我數系無窮嘅。
薛忠銘

薛忠銘（粵拼：sit3 zung1 ming4；英文：Jamie Hsueh；1965年2月23號—），係華語流行音樂製作人。第一屆大學城創作歌謠比賽第三名，創作比賽歌曲《不願見你在夢中》作詞作曲。做過牛頓雜誌美術編輯、製作人。
依家做緊台北城市科技大學流行音樂學程主任。浙江衛視《天生是優我》節目音樂總監。《中國新歌聲》第一季、第二季節目評委。做過台灣索尼音樂娛樂股份有限公司嘅副總。都參與各大電視節目嘅音樂評審。製作過張學友、張信哲、陳奕迅、辛曉琪、莫文蔚、鄭秀文、蔡依林、楊丞琳、戴愛玲、胡夏等歌手專輯，並創作張信哲《用情》、那英《為你朝思慕想》、鄭中基《別愛我》、張學友《放逐》等流行金曲。
薛明

薛明（1987年2月23號—）係中華人民共和國女子排球員。
薛影儀

薛影儀（英文：Amy Sit Ying Yi，人稱亞視一姐/阿儀，1984年5月2號—）係香港亞洲電視女演員，2021年度亞洲小姐競選20強佳麗。佢鄉下喺廣東省鬱南縣[未記出處或冇根據]。
2021年9月30號，薛影儀喺佢朗屏邨屋企樓下冇戴口罩，又推撞同用腳踢拍攝者，片段喺2022年2月11號流出。香港警察就事件控告薛影儀普通襲擊同埋違反「預防及控制疾病(佩戴口罩)規例」兩項罪名，2022年3月22號喺屯門裁判法院提堂，薛影儀承認控罪，被判即時監禁2星期同罰款5,000緡。
薛尼波勒

薛尼波勒（Sydney Pollack，1934年7月1號—2008年5月26號）係20世紀美國電影導演，1985年憑《非洲之旅》攞到奧斯卡金像獎最佳導演。
薛岳

薛岳（1896年12月27號—1998年5月3號），原名薛仰岳，係中華民國陸軍一級上將，亦做過貴州、湖南同廣東嘅省政府主席。佢係廣東韶州樂昌出世嘅客家人。
薛尼波達

薛尼波達（Sidney Poitier，1927年2月20號—2022年1月7號）係美國演員，1947年出道，1964年憑電影《原野游龍》攞到奧斯卡金像獎最佳男主角獎，係頭一位攞到呢個獎嘅黑人演員。
薛峰

薛峰鄉，中國陝西渭南韓城下轄嘅一個鄉。
薛峰 (音樂人)
薛峰 (建行)，中國建設銀行山東省分行原黨委書記、行長。
蜜囊花科

蜜囊花科（學名：Marcgraviaceae）係雙子葉植物綱杜鵑花目嘅一個科。
蜘蛛蘭

蜘蛛蘭（粵拼：zi1 zyu1 laan4；學名：Taeniophyllum glandulosum）係石蒜科水鬼蕉屬嘅長年生附生草本植物，原產地喺中美洲嘅西印度群島一帶。呢種植物大多數喺東南亞同大洋洲嘅熱帶雨林入面先至可以見到佢。呢種植物一般係用嚟咗觀景植物。另外，而家世界最高嘅塔——哈利法塔就係用咗呢種植物嘅諗法而喐手起嘅。

樣
葉一抽噉出，顏色深綠兼有光澤，有短柄，樣似長劍，軟兼肉質。花雪白色，細線形，有芳香，每年夏天開花。

用途
呢種植物可以用嚟做庭院嘅觀景樹。
蜚蠊目

蜚蠊目（Blattodea）係昆蟲綱下面一個目，入面最常見嘅物種包括曱甴同白蟻呢兩類害蟲。
蜜思朱古力

蜜思朱古力（Merci）係德國出產嘅一種朱古力條，每盒有七款口味，可以憑糖紙顏色去分。Merci呢個字喺法文解「多謝」。

廣告
蜜思朱古力有隻全球通用嘅廣告歌。喺香港，1990年代就先後搵過歌手馬浚偉同李樂詩唱粵語版，2015年嘅粵語版就由音樂人溫卓妍主唱，旋律無變但歌詞改咗。
蜜仙妮

蜜仙妮（法文：Musigny），係法國布爾岡黃金丘嘅其中一個市鎮。
蜜月

蜜月（honey-moon）係西洋講新婚後一個月。現俗新婚夫婦會去旅行，叫蜜月旅行，新婚旅行，是爲度蜜月（又寫渡蜜月）。

史
蜜月係條頓人舊俗。新婚後日日飲蜜糖水或者蜂蜜酒，飲足三十日，即成個月。所以就叫蜜月。
蜜桃成熟時

蜜桃成熟時（Crazy Love）係部香港鹹片，响1993年上畫，係套三級片。片中女主角李麗珍原本做開嘅電影基本都係青春少女片，轉型拍攝呢類三級片係一個好大嘅挑戰。雖然呢齣片劇情簡單，但係亦贏得咗相當好嘅票房，有1230 萬港元票房收入，係分級制度實行以嚟票房排名第16位嘅三級片。

內容
有錢女 Jane 高中暑假期間被老竇老母安排去美國學好啲英文。佢將機票送畀人，靜雞雞去男友屋企準備同佢過二人世界，發現男友有咗第 2 個女人，於是又好嬲咁走咗。喺郊外踭啲畀人強姦，好彩走得甩。後嚟遇到作家 David，兩人一見鐘情，雖然好鬼痴纏，因某啲原因而離開幾日，最後重修舊好。
荒失失企鵝

《荒失失企鵝》（英文：Penguins of Madagascar）係套2014年美國3D動畫喜劇冒險片，由夢工廠動畫製作。
荒失失奇兵3：歐洲逐隻捉

《荒失失奇兵3：歐洲逐隻捉》（英文：Madagascar 3: Europe's Most Wanted）係套2012年美國3D動畫奇幻冒險片，由夢工廠動畫製作。
荒島驚魂

荒島驚魂 (1960年)，一齣香港粵語長片，導演吳回，吳楚帆、馮寶寶主演。
荒島驚魂 (2005年)（Three），一齣西片，導演斯圖爾特·拉菲爾（Stewart Raffill）。
荒島驚魂 (小說)，迪士尼2011年出版嘅一本青少年故事書。
荒川惠理子

荒川惠理子（1979年10月30號—）係日本足球員，踢前鋒，曾經喺2000～2011年間為日本女子足球代表隊出場72次，入咗20球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。
荒川

荒川係日本關東地區一條河，長173公里，由埼玉縣經東京都流入東京灣。主要支流包括隅田川。
荒失失奇兵

《荒失失奇兵》（英文：Madagascar）係套2005年美國3D動畫冒險片，由夢工廠動畫製作。
華僑晚報

《華僑晚報》係香港一份執咗嘅報紙，1945年創刊，係《華僑日報》嘅晚報版，1988年停刊。
華僑報

華僑報（葡語：Jornal Va Kio）係澳門報紙，發行量第二大嘅日報。1937年11月20號，由文化界人士趙斑斕、雷渭靈創刊。
華僑日報

《華僑日報》（粵拼：waa4 kiu4 jat6 bou3；英文：Wah Kiu Yat Po）係香港以前一間報館同出嘅同名報紙，1925年6月5號創刊。前身係旅港華商總會同人開辦嘅《華商總會報》，收尾由岑維休、陳楷承辦，改名《華僑日報》，當時總編輯係李大醒，之後係胡惠民，原址嚮乍畏街，之後搬去荷李活道近聚賢居個位。1945年至1988年期間，曾經出版《華僑晚報》。嚮1990年代，《華僑日報》幾次轉老闆，1995年1月12號停刊。

發展物業
僑星大廈：喺香港島西半山干德道70號，1966年入伙，有地下車房泊車位，樓高7層，21伙，1000至1400平方呎，戶戶有騎樓。佢起嚮西環羅便臣道近旭龢道5號龍騰閣對上個斜坡上面。
華星大廈：喺香港島西半山干德道68號，僑星大廈隔籬，用同一個平台露天停車場，係純住宅，樓高7層，21伙，單位由1345平方呎至1600呎，戶戶有騎樓。近香港大學大學道，以前黃霑住過。
華僑城

深圳華僑城：喺廣東深圳南山區。
順德華僑城：喺廣東佛山順德區。
華僑城站：深圳地鐵1號綫嘅車站。
華僑城集團：中國國有企業。
華僑五烈士墓

華僑五烈士墓（粵拼：waa4 kiu4 ng5 lit6 si6 mou6）係中國廣東省廣州市嘅其中一個近現代緊要史迹嘅墓，喺越秀區先烈中路嗰邊，東北邊隔籬冇幾遠就係廣州動物園。而家係廣州市嘅其中一個文物保護單位。

「華僑五烈士」
華僑五烈士墓入面葬咗舊時5位華僑革命黨人：鄧伯耀、鄭行果、范運焜、譚振雄同埋謝八堯。

史
1922年6月，有位嗌陳炯明嘅人就發動兵變，嚟搞低總統府（而家係大元帥府嗰邊）同孫中山住過嘅粵秀樓。嗰時，有5位華僑革命黨人（鄧伯耀、鄭行果、范運焜、譚振雄、謝八堯）諗住殺死陳炯明，唔單只唔撈，重俾陳炯明捉住殺返轉頭。嗰5位華僑革命黨人死咗之後俾班黨派啲人靜鷄鷄噉葬咗響地下，重將范運焜嘅改名嗌郭家信。到咗1924年10月10號就送到嚟呢度葬。喺1983年8月份俾市政府公佈爲市縣級文物保護單位。
華僑城集團

華僑城集團係中國深圳一個國有企業，1985年開張，最初係負責管理深圳經濟特區嘅華僑城，之後逐漸轉營做文化旅遊產業，旗下品牌包括歡樂谷、世界之窗、錦繡中華。
蘇子情

蘇子情（Gabriella So，又名Gabby So）係香港女演員，美國洛杉磯加州大學戲劇、電影、電視學院系畢業，主要參演舞台劇作品，尤其係獨腳戲。
蘇國輝

蘇國輝，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
蘇埃拉

蘇埃拉（西班牙文：Zuera）係西班牙亞拉岡薩拉戈薩省一座城，住8千人。
蘇奧拉河

蘇奧拉河係俄羅斯一條河，屬勒拿河嘅右支流，由薩哈共和國負責管轄，河道全長224公里，流域面積約5,400平方公里，發源自勒拿高原。
蘇奧湖

蘇奧湖係俄羅斯一個湖，由卡累利阿共和國負責管轄，該湖長20.5公里、闊4.7公里，面積63.4平方公里，海拔高度137米，平均水深3.5米，最大水深24米，湖中有50個島嶼。
象聲詞

象聲詞（耶魯粵拼：jeuhng sēng chìh，粵拼：zoeng6 seng1 ci4，英文：onomatopoeia）又叫擬聲詞，係摹擬某啲事物嘅聲嘅一種詞彙。
有關古文例子，可以睇睇《木蘭辭》入邊嘅「唧唧復唧唧，木蘭當戶織。」
象牙雕

象牙雕（英文：ivory sculpture）指用象牙整嘅雕塑。喺中世紀歐洲等嘅多個古代社會，象牙雕曾經俾人視為奢侈同富裕嘅象徵，但到咗廿世紀，象牙呢種材料就因為俾人指搞到大笨象面臨絕種危機所以俾好多國家地區禁咗，而象牙雕亦都因而式微。
象章

象章係伊斯蘭教典籍《可蘭經》入面嘅第105章（蘇拉）。
象草

象草（粵拼：zoeng6 cou2；學名：Pennisetum purpureum）係禾本科狼尾草屬嘅草本植物，原產非洲熱帶草原地區。佢可以用嚟做放牧嘅草。
象限

象限（英文Quadrant）係指座標中嘅區域。用 x,y 座標嚟講，有4個象限，分別叫做第一象限、第二象限、第三象限同埋第四象限，象限中文叫法嚟自四象。

定義
第一象限：。
第二象限：。
第三象限：。
第四象限：。
座標軸唔屬於任何象限。
象鼻山

象鼻山（粵拼：zoeng6 bei6 saan1），簡稱象山，係中國廣西桂林嘅一處名山，位置喺象山區安新洲嘅象山公園入面。佢既係桂林嘅地標，又係桃花江同灕江嘅匯合處。
座山因為個樣同大笨象個鼻好相似而改成噉嘅名，曾經喺2013年9月俾央視新聞頻道嘅網上評選入面，俾網友揀佢做「中國大陸最靚嘅睇月地方」。
象頭神

象頭神（zoeng6 tau4 san4，梵文：गणेश），係印度教嘅智慧之神同財神，佢係主神濕婆同雪山神女個仔，戰爭之神室建陀嘅兄弟。
象鳥

象鳥（又叫隆鳥，學名：Aepyornis maximus）係一種已絕種嘅巨型雀鳥。其下有「象鳥屬」同「Mullerornis」兩屬，至少喺16世紀以前就已絕種。兩隻翼萎縮，唔可以飛，胸骨沒有龍骨脊，只可以跑。馬達加斯加人叫佢哋做「Vorompatra」，意思係指「沼澤地裏面嘅雀鳥」。

比例
象鳥（紫色部份）同人、鴕鳥、恐龍嘅身型比較
象鳥曾經係世界上最大隻嘅雀鳥之一，重達450公斤。成鳥同蛋都陸續被發現，某啲蛋甚至有超過一公尺周長（34cm長）。而家有4個種被歸類於「象鳥屬」之下：A. hildebrandti、A. gracilis、A. medius和A. maximus (Brodkorb, 1963)，但呢個分類並唔係完全無爭論過嘅，有啲作者會將其歸類喺同一個種A. maximus裏面。象鳥屬於古顎總目，同鴕鳥親緣較近。
華盛頓國家地理學會中擺咗一隻由路易斯·馬登喺1967年發現嘅隆鳥蛋。呢隻蛋絲毫未損，而且裏面重有一隻未出世小鳥嘅胚胎骨架。

習性
象鳥生活喺沼澤林裏面，食植物為生。食低處植物時好似長頸鹿咁長條頸去夠高嘅地方食。

分布
馬達加斯加嘅獨有品種，生活喺沼澤林裏面。

絕種原因
喺象鳥以前築巢嘅海灘上面，直到而家都重散佈好多象鳥蛋殼碎片。科學家估計，咁可能佢哋只係季節性咁遷徙到海灘先生蛋。而喺原始人遺址，亦經常發現到有象鳥碎片留有木炭，可能係以前嘅人經常偷佢哋嘅蛋嘅證據，亦可能係構成象鳥絕種嘅原因之一。
象鼩

象鼩係一類非洲原住嘅食蟲哺乳動物，屬於象鼩目（Macroscelidea）。佢哋有好似象嘅長鼻。佢哋廣泛分佈喺南部非洲，由納米比沙漠到南非同大森林都有。其中北非象鼩生活喺非洲西北部半乾旱同多山嘅地區入面。
費馬數

若  系質數，可以得到  必須系  嘅次方。（如果 ，其中 ，而且  係奇數，噉 ，即係  係  嘅因數。）亦即係講，所有  噉樣嘅素數一定係費馬數，呢些素數稱叫做費馬質數。已知嘅費馬質數只有  到  五個。

基本性質
費馬數滿足以下嘅遞回關係：
其中 。呢些等式都可以用數學歸納法推論出嚟。由最後一個等式中，我哋可以推出哥德巴赫定理：任何兩個費馬數都冇大於1嘅公因子。要推論出呢個，我哋需要假設  ，而且  同埋  有一個公因數 。咁  可以將
其他性質：
嘅位數 ()可以表示成以  做基數嘅樣。
除咗  以外冇費馬數可以表示成兩個質數嘅和。
當  係奇質數陣，冇費馬數可以表示成兩個數嘅  次方相減嘅形式。
除咗  和 ，費馬數嘅最後一位係 。
所有費馬數（OEIS數列A051158）嘅倒數之和係無理數。 (Solomon W. Golomb, 1963)

最小嘅費馬數
3、5、17、257、65537、4294967297、18446744073709551617（OEIS數列A000215）。

素性檢驗
假設為第n個費馬數。如果n唔等於零，咁：
係質數，當且只當。

證明
假設以下等式成立：
咁，於是滿足  嘅最小整數  一定整除，佢係  嘅次方。另一方面， 唔可以俾整除，因此佢一定等於。另外，存在至少個細過而且同互質嘅數，呢個只會喺係質數嘅時候先至發生。
假設係質數。根據歐拉准則，有：
,
其中係勒讓德符號。利用重復平方，我哋可以發現，所以，以及。因為，根據二次互反律，我哋就可以得到結論。
費高

費高（葡文：Luís Figo，1972年11月4號—）係葡萄牙足球員，司職中場，2000年獲選歐洲足球先生（金球獎），2001年獲選世界足球先生。
費馬

費馬（Pierre de Fermat，1601年8月17號—1665年1月12號）係法國數學家，出名研究數論、解析幾何同概率論，費馬原理、費馬小定理同費馬最後定理都係用咗佢個名。
費馬恩海峽連接路

費馬恩海峽連接路（Fehmarn Belt Fixed Link），又叫費馬恩海峽隧道，係德國同丹麥嘅一條起緊嘅海底隧道，起好後將會係世上最長嘅沉管隧道，長18公里，橫跨德國費馬恩同丹麥洛蘭之間嘅費馬恩海峽。
起連接路嘅計劃喺2000年提出，本嚟會係一條橋，預計2018年通車，不過2010年改用隧道方案，2017年動工，預計2028年通車。
費達歷高華維迪

費達歷高華維迪（西班牙文：Federico Valverde，1998年7月22號—）係一個嚟自烏拉圭嘅男足球員，踢開翼鋒同埋中場，而家效力緊西甲球隊皇家馬德里。
費雪失控

費雪失控（粵拼：fai3 syut3 sat1 hung3；英文：Fisherian runaway）係有關性選擇嘅一個諗頭，指緊一種動物擇偶嗰時鍾意對象有某種有礙生存嘅特徵，令到後代嘅好多個體都喺生存上有困難。呢個諗頭係由廿世紀英倫生物學家羅納德·費雪提出嘅。

概論
内文：性選擇
動物並唔係完美理性嘅決策者。
想像而家有一種雀鳥，公啲羽毛平均色水鮮艷過乸嘅少少，乸因為某啲緣故而開始偏好羽毛色水鮮艷嘅公—例如羽毛色水鮮艷令到公比較易畀捕食者睇到，可以做一種誠實訊號，話畀啲乸知「我身手好好，孭住啲噉嘅羽毛都生存到」—於是就會令色水鮮艷嘅公求偶成功度高咗（生到嘅後代數量多咗）；噉亦表示，下一代嘅公平均嚟講會顏色鮮艷過上一代嘅，如果呢種訊號係誠實嘅（色水鮮艷啲嘅公真係飛得快啲或者靈敏啲），呢種情況對乸嚟講都有利，表示佢哋生到嘅後代質素高咗，即係「偏好鮮艷羽毛嘅公」嘅乸進化上嘅成功度都會高咗；如是者，情況就開始失控—隨住一代一代嘅變化，乸愈嚟愈喜好自己伴侶鮮艷羽毛，同時啲公又變到愈嚟愈鮮艷。
呢種情況仲可能會搞到一個群體嘅適應能力突然暴跌：例如啲公鬥鮮艷鬥到咁上下，佢哋迴避捕食者嘅能力跌到落去某個點以下，於是乎有大量嘅公畀捕食者殺死，就可能會危害成個物種存活。
呢幅相影到一隻孔雀公飛緊。孔雀公條尾又長又誇張，搞到佢哋容易畀人類或者老虎捉住。呢幅相影到一隻孔雀公飛緊。孔雀公條尾又長又誇張，搞到佢哋容易畀人類或者老虎捉住。
費馬多邊形數定理

費馬多邊形數定理講明，每一個正整數最多可以表示為  個 -邊形數嘅和。亦即係，每一個數最多可以表示為三個三角形數嘅和、四個平方數嘅和、五個五邊形數之和，依此類推。
一個三角形數嘅例子，係 17 = 10 + 6 + 1。
一個眾所周知嘅特例，係四平方和定理，佢講明每一個正整數都可以表示為四個平方數嘅和，例如 7 = 4 + 1 + 1 + 1。
拉格朗日喺1770年證明平方數嘅情況，高斯喺1796年證明三角形數嘅情況，喺1813年，柯西證明一般嘅情況。
蓋多

蓋多係索馬里朱巴蘭其中一個州，首府加爾巴哈雷。
蓋增聖

蓋增聖（注意蓋字做姓氏時讀「鴿」，粵拼：gap3 zang1 sing3；簡化字：盖增圣；1939年7月—2017年6月28號）係中國大陸嘅足球元老，遼寧大連人。曾經喺1955年入選過大連嘅第一隻少年足球隊重喺第二年攞咗遼寧省少年足球比賽冠軍，亦代表過遼寧隊參加過喺青島辦嘅第一屆全國青少年運動會足球表演賽重攞埋冠軍。隨後入選過瀋陽體育學院競技科足球隊（今日嘅遼寧開新足球會）參加全國足球甲級聯賽（今日嘅中國足球超級聯賽）重攞埋亞軍。後嚟佢因為喺聯賽表現突出而評選做足球健將，亦成為嗰時中國大陸最後生嘅運動健將同時，亦入選過中國二隊同集訓隊踢波。1962年亦被評選做中國足球十大優秀射手之一同22位最佳足球員之一。文革爆發前亦代表過國家、解放軍同其他省市足球隊參加過好多場國際比賽。退役後先後幫過大連隊殺入過甲級聯賽，1991年做過中國足協副主席，重喺1994年帶過大連萬達隊攞咗職業聯賽第一個冠軍，隨後亦搞出個震撼嗮1990年代嘅大連足壇王朝神話。
2017年6月28號，佢喺上海因病死咗，終年77歲。
蓋提中心

蓋提中心係美國一座藝術博物館，喺加利福尼亞州洛杉磯，喺1997年開放，展示美國富豪保羅蓋提嘅收藏品。
蓋勒·葛林戴華德

蓋勒·葛林戴華德（英文：Gellert Grindelwald，約1883年-1998年3月）係英國作家J. K. 羅琳嘅奇幻小說哈利波特系列入邊一個虛構人物，喺佛地魔崛起之前係最勁嘅黑巫師。佢嘅名第一次出現係喺小說嘅第一集，主角哈利波特第一次得到嘅朱古力蛙巫師卡，阿不思·鄧不利多卡入邊，卡片背面記載嘅事蹟就係「喺1945年擊敗黑巫師葛林戴華德」。之後小說嘅第二到第六集都無再提過佢。喺電影《哈利波特：死神的聖物1》入邊，佛地魔曾向葛林戴華德詢問接骨木魔杖嘅下落。
蓋塔

蓋塔係坦桑尼亞一座城，蓋塔區首府，人口4萬。
蓋層紀

蓋層紀係中元古代入面第一個紀，響16億年到14億年之前，即係響固結紀之後、延展紀之前。
地質時代
蓋氏

蓋（粵拼：gap3）係唐人姓氏，喺《百家姓》裏頭排第405位，依家經已冇乜人用。
蓋德靈

蓋德靈 (英文：Gedling) 係英國嘅一個非都市區，屬於諾定咸郡，人口約115,900。
踢死兔

踢死兔（美式英文：tuxedo）又叫無尾禮服，係種男裝宴會晚禮服， 隆重場合會着，唔似得燕尾服噉有後擺，通常係黑色嘅。
踢館

《踢館》（英文：Kick Hall）係香港電視娛樂製作嘅烹飪真人騷節目，2020年9月7號到9月25號逢禮拜一到五22:30-23:00喺ViuTV播，由廚師祈積奇（Jacques Kagi）連同詹朗林、岑樂怡、陳俞希、余逸思主持。節目講15位廚藝民間高手去到唔同餐廳挑戰佢哋大廚嘅招牌菜。
節目5集為之1個單元，夾埋一共3個單元，每集派出一個民間高手以抽籤形式要決定挑戰嘅餐廳招牌名菜，進行一對一比拼，由一班資深美食評論員以味道、技巧、創意同賣相四個範疇評分，滿分200，分數較高嗰個就係嗰次比賽嘅贏家，可以獲得金牌一個。比賽設有限時，大部分係1個鐘，有時會更少，挑戰者需要喺限時內完成菜色。
踩地雷

踩地雷，廣東人又嗌掃雷，係一種單人電子遊戲。玩法係根據數字提示周圍有幾多個地雷，喺唔引爆任何一個地雷嘅情況下，搵出嗮佢哋嘅位置。

Windows版本
Windows版本有分以下幾種難度：
初級：8 × 8，10個地雷（Windows 98或以前）或者9 × 9，10個地雷（Windows 2000或以後）
中級：16 × 16，40個地雷
高級：30 × 16，99個地雷
自訂：由最細嘅8 × 8去到最大闊度30 ×高度 24，10至668個地雷（地雷數最多係(長 − 1) × (闊 − 1) ）
8 × 8嘅地雷密度同埋16 × 16嘅密度係一樣（10/64 = 40/256），但係8 × 8比較簡單，主要係因為初次點擊後方塊嘅改變機會少啲，玩家猜測嘅機會亦都比較少。
喺Windows XP中，地雷係隨機配置，如果玩家初次點選嘅方塊咁啱有地雷，個地雷會消失而轉移到左上角嘅方塊。如果左上角又有地雷嘅話，就會換到鄰近嘅方塊，次序係左→右、上→下。配置改變之後，遊戲會以重未初次點擊嘅狀態下繼續進行，呢個動作係確保玩家唔會喺第一次點擊就失敗。
Windows Vista嘅初次點擊機制係一樣，但係同Windows XP唔同嘅係初次點擊方塊四周嘅方塊亦都係安全，咁做係為咗保證初次點擊方塊係空白嘅。

粵語文化
響粵語入面，「踩地雷」亦都可以用嚟比喻「踩屎」（多數係狗屎）。
踩單車

一個人踩緊單車。
踩單車（粵拼：caai2/jaai2 daan1 ce1，英文：Cycling），係指用單車去做唔同嘅嘢，例如休閒活動、體能鍛煉、體育運動（單車運動）等等。
踢躂火花

《踢躂火花》係套澳洲電影，喺2000年上畫。
呢套戲嘅主角有森禾霍頓。
踢拖遊海南

《踢拖遊海南》（Sandals Go Go Go）係香港電視娛樂製作嘅遊埠節目，2017年11月26號到12月17號逢禮拜日深夜（禮拜一凌晨）00:00-00:30喺ViuTV播，主持係陳安立、陳俞希、張嘉殷。呢個節目由海南省旅遊發展委員會贊助，介紹海南嘅遊埠資訊。
蘭里市

蘭里市（英文：Langley）係加拿大卑詩省大溫哥華地區嘅一座城市，西邊同素里接壤，北、東、南三邊被蘭里鎮包著。
蘭里鎮

蘭里鎮（英文：Township of Langley）係加拿大卑詩省大溫哥華地區嘅一座區域自治鎮，位於菲莎河南岸，同加美邊境接壤。
蘭開夏道

蘭開夏道（Lancashire Road）係香港九龍九龍仔一條路，東接衙前圍道、喇沙利道路口，西接窩打老道、雅息士道路口，街名係用咗英國蘭開夏郡個名。
蘭開夏郡

蘭開夏郡（Lancashire），又譯蘭卡郡，地處英倫西北。大埠蘭卡士打（Lancaster），郡府柏士頓（Preston）。
蘭陵

蘭陵係中國山東臨沂一個縣，總面積1900平方公里，人口137萬。
蘿崗

蘿崗區係廣東省廣州市轄下嘅一個經已撤銷嘅縣級市轄區，2014年2月併入黃埔區。
佢嘅前身係1984年成立嘅廣州經濟技術開發區，由白雲區嘅蘿崗街道，鐘落潭鎮嘅九佛、穗北部分，黃埔區部分，天河區新塘街道嘅玉樹村，增城市中新鎮，新塘鎮部分組成。
下轄夏港街、蘿崗街、東區街、聯和街、永和街、九龍鎮5街1鎮。

曆史沿革
1984年，廣州開發區成立。
1991年，廣州高新技術開發區成立。
1992年，廣州保稅區成立。
2000年，廣州出口加工區成立。
2002年，以上四區聯合辦公。
2006年，廣州經濟技術開發區正式獨立成市轄區蘿崗區。
2008年，廣州保稅物流園區在廣州保稅區中成立。
2010年，中（國）新（加坡）知識城掛牌成立。
2011年，廣州國際生物島「開島」。
蘿崗區少年宮

係中國廣東廣州嘅少年宮，2009年6月1號起好，2010年12月18號開館，位置喺黃埔區蘿崗香雪大道近蘿平路口。
佢亦係蘿崗區（2005年成立，2014年撤銷）2009年嘅十大建設工程之一。主體建築都以「未來花世界」嘅風格為主。
蘭鐸

蘭鐸（Lando，—914年）係羅馬天主教第121任教宗，913年到914年在位。
蘇利曼尼亞省

蘇利曼尼亞省（阿拉伯文：السليمانية‎‎，羅馬拼音：As Sulaymānīyah）係中東國家伊拉克嘅十九個省之一。
蘇加

蘇加（Davor Šuker，1968年1月1號—）係克羅地亞一退役職業足球員，司職前鋒，攞過1998年FIFA世界盃金靴獎。
蘇博蒂察斯巴達克籃球會

蘇博蒂察斯巴達克籃球會（英文：KK Spartak Subotica）係塞爾維亞蘇博蒂察嘅職業籃球球會，依家打緊塞爾維亞職業籃球聯賽。
蘇卡諾

蘇卡諾（粵拼：sou1 kaa1 nok6；印尼文：Sukarno；1901年6月6號—1970年6月21號），內地譯名蘇加諾（sou1 gaa1 nok6），係頭一任印尼總統，由1945年做到1967年。
蘇卡諾喺早年已經投身印尼獨立運動，曾經俾荷蘭當局長期囚禁同放逐，直到1942年二戰期間日本攻陷印尼至獲釋。
日本投降之後，印尼隨即宣佈獨立，蘇卡諾成為首任總統。佢帶領印尼抵抗荷蘭再殖民，直到1949年荷蘭承認印尼獨立。
蘇卡諾喺1967年俾蘇哈托取代咗總統職位，之後被軟禁至死。
第五任印尼總統梅加瓦蒂係佢個女。
蘇努拉斯

蘇努拉斯（粵音：sou1 nou5 laai1 si1，Su Nuraxi）係喺意大利嘅一笪歷史遺蹟，亦係阿爾卑斯山嘅其中一忽，喺1997年畀聯合國教科文組織列入世界遺產。